|  |
| --- |
|  |

**ПРЕДМЕТ: Додатна појашњења и измене конкурсне документације у вези са припремањем понуде за јавну набавку број 1475/2013**

Поштовани,

На основу члана 63. став 1. и став 3. Закона о јавним набавкама ("Сл.гласник РС" број 124/2012) достављамо Вам измене и одговоре на постављено питање везано за припремање понуде за јавну набавку број 1475/2013, а која се односи на набавку “ : Графитне заптивке хидрауличких и електромоторних вентила на бајпас станицама високог и ниског притиска на блоку А5, електромагнетни разводни вентил 4/2 за уљну подстаницу бајпаса високог и ниског притиска”

**Питање : 1** нисмо у могућности да понудимо рок плаћања од 45 дана, да ли можемо да понудимо нето 30 дана.

**Измена конкурсне документације и одговор на постављено питање:**

У делу „3. Упутство понуђачима како да сачине понуду“, тачка 3.5. **ОСТАЛИ ЗАХТЕВИ НАРУЧИОЦА**, - Начин и услови плаћања, где стоји:“ Рок за измирење новчаних обавеза је 45 дана.“ треба да стоји: „Рок за измирење новчаних обавеза је 30 дана.“

Мења се у делу 10 Модел уговора у тачки 6. Начин и рок плаћања, реченица : „Купац се обавезује да цену из чл. 4. овог уговора плати у року до 45 дана“ и сада треба да гласи“ Купац се обавезује да цену из чл. 4. овог уговора плати у року до 30 дана“.

**Питање** **2** : нисмо у могућности да обезбедимо ЕУР 1, да ли је то прихватљиво.

**Одговор** **на питање бр.** **2**: У делу 3. Упутство понуђачима како да сачине понуду“, тачка 3.5. ОСТАЛИ ЗАХТЕВИ НАРУЧИОЦА, - Место испоруке добара и паритет стоји:

»Продавац ће за све робе које испоручује током реализације уговора прибавити о свом трошку сертификат о пореклу EUR 1.

Уколико Продавац не прибави горе наведени сертификат EUR 1 дужан је да сноси све зависне трошкове који би услед тога могли настати».

Уколико нисте у могућности да прибавите сертификат ЕУР 1 имате обавезу преузимања зависних трошкова који настају услед тога.

**Питање 3**: Да ли можемо у обрасцу бр. 2 «Изјава Понуђача о испуњавању услова из члана 75. ЗЈН у поступку јавне набавке» додати следећи текст :

Напомена: Треба напоменути да Control Components Inc., филијала Продавца са седиштем у US, склопио споразум са Министарством правде у USA 2009 о кршењу закона о корупцији у иностранству и закона о кретању. Споразум из 2009 укључује пробни рад, пробни рад, и 3 трогодишњи независни надзор његових филијала укључујући И продавца. У јануару 2013. Независни Контролор је у потпуности сертификовао програм о усклађености компаније Control Components Inc

**Одговор на питање бр 3**: Образац бр. 2 «Изјава Понуђача о испуњавању услова из члана 75. ЗЈН у поступку јавне набавке» није дозвољено мењати али можете напомену доставите као посебну изјаву у слободној форми.

**Питање 4:** предлажемо брисање чл. 8- Средства финансијског обезбеђења из модела уговора која се односи на издавање банкарске гаранције за авансно плаћање.

**Одговор на питање бр. 4:** банкарске гаранције за авансно плаћање је обавезна у случају када Понуђач тражи авансно плаћање. Уколико Понуђач не захтева авансно плаћања не постоји обавеза за издавање гаранције .

**Питање 5**: везано за члан 10. Модела уговора предлажемо допуну текста на следећи начин:

Члан 10: додати: важење наведене гаранције захтева поштовање смерница Продавца за уградњу, стартовање и одржавање и употребу опреме у складу са наведеним радним условима. Ова гаранција изричито не покрива набавку потрошне робе која је неопходна за преглед или одржавање било ког дела опреме, ефекте нормалног хабања или оштећења од честица (које настају приликом рада) или накнадну штету која је настала јер опрема није држана у добром стању.

У случају квара, Купац је дужан да обезбеди слободан и чист приступ роби на месту уградње (укључујући и скеле), као и све расположиве податке за подршку откривања узрока квара.

**Измена конкурсне документације и одговор на постављено питање:**

У делу 10 . Модел уговора у члану 10. «Гарантни период» додаје се предложена измена и сада представља саставни део члан 10. Модела уговора.

**Питање 6:** везано за члан 11.»Уговорене казне забог доцњења у испоруци» из Модела уговора предлажемо измену текста на следећи начин:уместо

« обавезан је да за сваки дан закашњења плати Наручиоцу износ од 0,5 % од укупне вредности без ПДВ-а» предлажемо

«обавезан је да за сваку недељу закашњења плати Наручиоцу износ од 0,5 % од укупне вредности без ПДВ-а»

**Измена конкурсне документације и одговор на постављено питање:**

У делу 10 . Модел уговора, у члану 11.“Уговорена казна због задоцњења у испоруци“ додаје се предложена измена и сада представља саставни део члан 11. Модела уговора.

**Питање 7:** везано за члан 12. Модела уговора предлажемо допуну текста на следећи начин:

Суспензија: Продавац има право да наплати Купцу паушалну накнаду од 1 % од уговорене цене месечно за било коју обуставу испоруке која се не може

приписати Продавцу да покрије трошак Продавцу који је настао таквим одлагањем. Након нагомиланог укупног времена одлагања од 3 месеца Купац ће или захтевати од Продавца да настави испуњење уговора, или Продавац може тражити раскид по властитом нахођењу уз накнаду свих завршених радова и за све трошкове настале током рада и за своје обавезе према под- обављачима у вези са Уговором.

Ограничење одговорности: Без обзира на било коју другу клаузулу у овом Уговору у супротном, максимална укупна одговорност продавца за било које и све штете и губитке не сме да прелази више од цене наруџбине или 50.000 евра, осим у случају грубе непажње и/ или намерне грешке и, осим за телесне повреде у мери изазване од стране Продавца.

Ни Купац ниПродавац нису одговорни другој страни за последичне штете или индиректне губитке било које врсте, као што су али не ограничавајуćи се на губитак прихода или профита, губитак производње, губитак енергије, трошкова замене снаге, трошкове прекида пословања.

Продавац неćе бити одговоран уопште по било ком основу, ако су икакве штете и губици изазвани због тога што производ није правилно складиштен, не рукује се њиме правилно, неправилно уграђен, ако се њиме неправилно управља, неправилно се одржава и поправља од стране купца или било које друге странке према спецификацијама и приручнику**.**

**Измена конкурсне документације и одговор на постављено питање:**

У делу 10 . Модел уговора, у члану 12. «Раскид уговора» додаје се предложена измена тако да сада представља саставни део члан 12. Модела уговора.

 КОМИСИЈА ЗА ЈАВНУ НАБАВКУ 1735/2013

 ............................................

 ............................................

 ............................................